TARTUMAA ARENDUSSELTS

# ÜLDKOOSOLEK

26. juuni 2024 kl 16-18

 Kambja kultuurikeskus (Kesk 12, Kambja)

Koosoleku juhataja: Priit Lomp

Koosoleku protokollija: Melanie Olesk

Koosolek algas kell 16.00

Priit Lomp tegi ettepaneku valida koosoleku juhatajaks Priit Lomp, protokollijaks Melanie Olesk ning häälte lugejateks Liis Lainemäe ja Gea Järvela.

Kõik poolt.

Üldkoosolekust osavõtjate ja volitatud esindajate nimekiri on toodud protokolli lisas 1.

Tartumaa Arendusseltsil on seisuga 26.06.2024 70 liiget. Osalevaid liikmeid üldkoosolekul 37 (1 liige Zoomi vahendusel), millega on kvoorumi nõue täidetud.

**Üldkoosoleku päevakord:**

1. Lühike ülevaade TASi 2024. a tegevusest ja rakenduskava eelarve täitmisest

2. Märgise „Tartumaine Toit” statuudi kinnitamine

3. 2023. a majandusaasta aruande kinnitamine, revisjonikomisjoni arvamus, audiitori aruanne

4. 2024. a rakenduskava ja eelarve muutmine

5. TASi koostööprojekti ja ühisprojekti kinnitamine

6. Juhatuse liikmete valimine

7. Revisjonikomisjoni liikmete valimine

8. Info

**1. Lühike ülevaade TASi 2024. a tegevusest ja rakenduskava eelarve täitmisest**

Kristiina Tammets andis ülevaate TASi 2024. a tegevustest.

Suur tähelepanu on olnud Lõuna-Eesti kogukonnaprogrammil.

Vana perioodi lõpetamine kestab kuni aasta lõpuni, uut perioodi alustatakse jaanuaris. Toimub uute projektide ettevalmistamine jääkide ära kasutamiseks: LEADER koostööprojekt Võrumaa Partnerluskoguga sotsiaalvaldkonnale tõuke andmiseks ja Tartumaa Omavalitsuste Liiduga COVID-19 meetme ühisprojekt. Lisaks Interreg projekt Läti ja Leedu partneritega arukate kogukondlike lahenduste toetamiseks, projektid toidustrateegia rakendamiseks (k.a. toidupiirkonna tiitlile kandideerimine) ja kollaste akende uue kontseptsiooni loomine.

Koostööprojektidega on õnnestunud kaasata LEADER-väliseid vahendeid ligikaudu 750 000€.

Ülevaade rakenduskava eelarve täitmisest: projektidega on osaliselt kaetud tööjõukulud ja eelarvet on kasutatud vähem kui planeeritud.

Suve lõpus tuleb liikmete Sloveenia õppereis.

**2. Märgise „Tartumaine Toit” statuudi kinnitamine**

Katri Kuusk andis ülevaate Tartumaine Toit märgisest.

Toidustrateegia üheks eesmärgiks on ühtne ja eristuv bränd, mille alla käib ka ühiselt välja mõeldud logo. Märgis kasutab toidusündmuste sarjaga „Tirin“ sama visuaali, aga nimetus on ettevõtjate ettepanekul „Tartumaine Toit“. Märgise tingimuste kokku leppimiseks viidi läbi koostööseminar, märgise statuut on käinud mitmel ringil ja saanud sihtgruppidelt tagasisidet. Kaubamärk on nüüd ka Patendiametis registreeritud.

**OTSUS:** kinnitada märgise „Tartumaine Toit” statuut.

Poolt: 36 (1 liige Zoomi vahendusel ei hääletanud)

**3. 2023. a majandusaasta aruande kinnitamine, revisjonikomisjoni arvamus, audiitori aruanne**

Kristiina Tammets andis majandusaasta aruande ülevaate.

Projektide arenduse pool on päris palju kasvanud. Aastal 2025 tuleb liikmemaksu tõus nagu varasemalt kokku oli lepitud, et saaks arendusprojekte ellu viia ja oleks rohkem võimekust.

Sirje Jõgiaas andis revisjonikomisjoni arvamuse ülevaate.

Revisjonikomisjon leiab, et TASi majandusaasta aruanne on koostatud nõuetele vastavalt ja hea raamatupidamistava kohaselt.

Kristiina Tammets luges ette audiitori aruande kokkuvõtte.

**OTSUS:** kinnitada Tartumaa Arendusseltsi 2023. a majandusaasta aruanne.

Poolt: 35, 1 ei hääleta (1 liige Zoomi vahendusel ei hääletanud)

**4. 2024. a rakenduskava ja eelarve muutmine**

Kristiina Tammets andis ülevaate rakenduskavasse sisse viidavatest muudatustest.

2024. aasta rakenduskava kogumahtu on vaja vähendada 82 551€ ulatuses, millest jooksvate kulude vähendamine on 32 769€ ja elavdamiskulude vähendamine on 49 782€. Reservfondist on vaja võtta prognoositavalt 37 000€ projektide omafinantseeringu katmiseks. Abikõlbmatute kulude eelarve rida suurendada 2000€ võrra. COVID-19 meetmest tagasi tulnud jäägi kasutamiseks muuta COVID-19 meetmelehte ja esitada ühisprojekt.

**OTSUS:**

1. kinnitada 2024. a rakenduskava muutmine ja kohaliku tegevusrühma administreerimise eelarve summas **236 351,66€**, millest jooksvate kulude eelarve rida on 149 629€ ja elavdamise kulude eelarve rida on 86 722, 66€.
2. Lisada 2024. a rakenduskavas kohaliku tegevusrühma poolt esitatavate projektitoetuste taotluste meetme 3.3 regionaalse ja rahvusvahelise koostöö edendamine toetuse eelarve summas **12 743,68€**. Kasutada vahendeid Tartumaa Arendusseltsi ja Võrumaa Partnerluskogu koostööprojekti „Koosloomest koostööni“ elluviimiseks. Täiendavalt laekuvad projektitoetuste jäägid lisada koostööprojekti eelarvele.
3. Lisada 2024. a rakenduskavas COVID-19 meetme projektitoetuste taotluste toetuse eelarve summas **10 090,44€**. Kasutada vahendeid Tartumaa Arendusseltsi ja Tartumaa Omavalitsuste Liidu ühisprojekti „Biomajanduse ettevõtete arengu toetamine“ elluviimiseks. Täiendavalt laekuvad projektitoetuste jäägid lisada ühisprojekti eelarvele.
4. Kinnitada COVID-19 meetmelehe muudatused.
5. Volitada juhatust vajadusel muutma 2024. a rakenduskava.

Poolt: 37

**OTSUS:**

1. muuta Tartumaa Arendusseltsi 2024. aasta eelarve
	1. tulud summas 331 083 eurot
	2. kulud summas 331 083 eurot

Poolt: 37

**5. TASi koostööprojekti ja ühisprojekti kinnitamine**

Kristiina Tammets andis ülevaate TASi koostööprojektist ja ühisprojektist.

LEADER koostööprojekt „Koosloomest koostööni“ viiakse ellu koos Võrumaa Partnerluskoguga, kes on juhtpartner. Eesmärgiks on kogukondade võimekuse suurendamine tuge vajavate sihtgruppide kaasamisel. Tegevusteks on planeeritud üks õppereis ja inspiratsiooniseminarid.

Ühisprojekt „Biomajanduse ettevõtete arengu toetamine“ viiakse ellu koostöös Tartumaa Omavalitsuste Liiduga, vahendid taotletakse COVID-19 toetusmeetmest. Projekti eesmärk on arendada biomajanduse ettevõtete konkurentsivõimet ja edendada digitaalsete lahenduste kasutusele võtmist. Tegevusteks on biomajanduse valdkonnas tegutsevate ettevõtete ja kolmanda sektori organisatsioonide nõustamine ja mentorlus tegevuste ja teenuste arendamiseks ning digivõimekuse suurendamiseks.

**OTSUS:**

1. kinnitada tegevusrühma koostööprojekt „Koosloomest koostööni“. Vahendid eraldada Tartumaa Arendusseltsi 2024. a projektitoetuste regionaalse ja rahvusvahelise koostöö edendamise meetmest.
2. Täiendavad projektitoetuste jäägid lisada koostööprojekti eelarvele.

Poolt: 37

**OTSUS:**

1. kinnitada tegevusrühma ühisprojekt Tartumaa Omavalitsuste Liiduga „Biomajanduse ettevõtete arengu toetamine“. Vahendid eraldada Tartumaa Arendusseltsi 2024. a projektitoetuste COVID-19 meetmest.
2. Täiendavad projektitoetuste jäägid COVID-19 meetmest lisada ühisprojekti eelarvele.

Poolt: 37

Priit Lomp annab koosoleku juhatamise üle Kristiina Tammetsale.

**6. Juhatuse liikmete valimine**

Kristiina Tammets luges ette juhatuse liikmete kandidaadid:

|  |  |  |
| --- | --- | --- |
| Avalik sektor (sinine) | Erasektor (kollane) | Kolmas sektor (roheline) |
| 1. Piibe Koemets, Peipsiääre Vallavalitsus2. Jarno Laur, Tartu Vallavalitsus3. Priit Värv, Elva Vallavalitsus | 1. Raido Tamm, OÜ Koosalaane2. Sven Särki, OÜ Slaker3. Karin Sild, OÜ Rahvamatkad4. Esta Tamm, OÜ Semu Aed | 1. Kairi Kell, MTÜ Rõka Külaselts2. Anneli Saaroja, MTÜ Meeri Küla Arendamise Selts3. Priit Lomp, MTÜ Kõivuküla Selts4. Kaire Vahejõe, MTÜ Lohkva Külaselts5. Lembit Toru, MTÜ Palu Puhkajate Looduskeskus |

Kandidaatide tutvustamine. Hääletussedeleid väljastati 36 tükki (1 liige Zoomi vahendusel hääletamises ei osalenud). Toimus salajane hääletus sektorite kaupa.

Hääletustulemused:

|  |  |  |
| --- | --- | --- |
| Avalik sektor (sinine) | Erasektor (kollane) | Kolmas sektor (roheline) |
| 1. Piibe Koemets – 14 häält2. Jarno Laur – 10 häält3. Priit Värv – 12 häält | 1. Raido Tamm – 4 häält2. Sven Särki – 11 häält3. Karin Sild – 6 häält4. Esta Tamm – 15 häält | 1. Kairi Kell – 6 häält2. Anneli Saaroja – 8 häält3. Priit Lomp – 15 häält4. Kaire Vahejõe – 4 häält5. Lembit Toru – 3 häält |

Juhatuse liikmete kinnitamise hääletus: 37 poolt

**OTSUS:** kinnitada Tartumaa Arendusseltsi juhatusse vastavalt hääletustulemustele:

kolmanda sektori esindajatena:

1) Priit Lomp (MTÜ Kõivuküla Selts)

2) Anneli Saaroja (MTÜ Meeri Küla Arendamise Selts)

3) Kairi Kell (MTÜ Rõka Külaselts)

erasektori esindajatena:

1) Esta Tamm (OÜ Semu Aed)

2) Sven Särki (OÜ Slaker)

3) Karin Sild (OÜ Rahvamatkad)

avaliku sektori esindajatena:

1) Piibe Koemets (Peipsiääre Vallavalitsus)

2) Priit Värv (Elva Vallavalitsus)

3) Jarno Laur (Tartu Vallavalitsus)

**7. Revisjonikomisjoni liikmete valimine**

|  |  |  |
| --- | --- | --- |
| Avalik sektor (sinine) | Erasektor (oranž) | Kolmas sektor (roheline) |
| 1. Aivar Aleksejev, Kambja Vallavalitsus  | 1. Kristel Kiisla, OÜ Leetsi  | 1. Sirje Jõgiaas, MTÜ Külaselts Kawershof  |

Kandidaatide tutvustamine. Toimus salajane hääletus.

Hääletustulemused:

|  |  |  |
| --- | --- | --- |
| Avalik sektor (sinine) | Erasektor (kollane) | Kolmas sektor (roheline) |
| 1. Aivar Aleksejev – 35 häält1 hääletussedel tunnistati häältelugejate poolt kehtetuks | 1. Kristel Kiisla – 35 häält1 hääletussedel tunnistati häältelugejate poolt kehtetuks | 1. Sirje Jõgiaas – 36 häält |

Revisjonikomisjoni liikmete kinnitamise hääletus: 37 poolt

**OTSUS:** kinnitada Tartumaa Arendusseltsi revisjonikomisjoni:

kolmanda sektori esindajana Sirje Jõgiaas (MTÜ Külaselts Kawershof),

erasektori esindajana Kristel Kiisla (OÜ Leetsi),

avaliku sektori esindajana Aivar Aleksejev (Kambja Vallavalitus).

Priit Lomp võtab koosoleku juhatamise üle.

**8. Info**

Eelmise juhatuse liikmete tänamine.

Koosolek lõppes kell 18.00

Täname üldkoosolekul osalejaid!

 Priit Lomp Melanie Olesk

Üldkoosoleku juhataja Üldkoosoleku protokollija